钦定古今图书集成/明伦汇编/氏族典/第543卷 > 《苏州府志》 > 笮融
## 钦定古今图书集成/明伦汇编/氏族典/第543卷 > 《苏州府志》 > 笮融

按《后汉书陶谦传》，“谦，丹阳人，为徐州牧。谦同郡人笮
融，聚众数百，往依于谦。谦使督广陵、下邳、彭城运粮，
遂断三郡委输，大起浮屠寺。及曹操击谦，徐方不安，
融乃将男女万口，马三千匹走广陵，广陵太守赵昱
待以宾礼。融利广陵资货，遂乘酒酣杀昱，放兵大掠，
因以过江，南奔豫章，杀郡守朱皓，入据其城。后为扬”
州刺史刘繇所破，走入山中，为人所杀。

凌迪知《万姓统谱》。